પુણેના કેપ્ટન ધોની અને તેના ખેલાડીઓ માટે દિલ્હીની ટીમ સામે મેળવેલો વિજય તેઓના આત્મવિશ્વાસમાં વધારો કરી શકે છે. ફાફ ડુ પ્લેસી, કેવિન પીટરસન, સ્ટીવન સ્મિથ અને મિચેલ માર્શને થયેલી ઈજાથી તેઓ સ્પર્ધાની વચ્ચેથી સ્વદેશ પાછા ફરતા કેપ્ટન ધોનીની બધી વ્યૂહરચના ખોરવાઈ ગઈ છે, પણ ઓસ્ટ્રેલિયાનો ઉસ્માન ખ્વાજા ટીમમાં જોડાઈ જવાથી ધોની થોડી રાહત અનુભવશે, જેણે સ્પર્ધામાં પોતાની પહેલી મેચમાં રમતા ૩૦ રન કર્યા હતા. પુણેની ટીમે હવે બાકીની બધી મેચ જીતવી જરૂરી રહે છે અને ધોની તથા તેના સાથી ખેલાડીએ તે માટે ભારે મહેનત કરવાની રહેશે. બેંગલોરની ટીમે પણ નોકઆઉટ તબક્કામાં પ્રવેશ કરવાની પોતાની આશા જીવંત રાખવા તેની લગભગ બધી મેચ જીતવાની રહે છે.